**PAKRUOJO RAJONO ROZALIMO VIDURINĖ MOKYKLA**

(Upės g. 4, LT-83248 Pakruojo r. Rozalimas, įmonės kodas 190067131, mokroz@takas.lt)

TVIRTINU

ROZALIMO VIDURINĖS MOKYKLOS

DIREKTORIUS

GINTARAS SKORUPSKIS

**elektros energijos**

**MAŽOS VERTĖS PIRKIMO APKLAUSOS BŪDU SĄLYGOS**

Pirkimo kodai (pagal BVPŽ): 09310000-5

TURINYS

|  |  |
| --- | --- |
| 1. | BENDROSIOS NUOSTATOS |
| 2. | PIRKIMO OBJEKTAS |
| 3. | REIKALAVIMAI TIEKĖJŲ KVALIFIKACIJAI |
| 4. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| 5. | PASIŪLYMŲ RENGIMAS, PATEIKIMAS, KEITIMAS |
| 6. | PIRKIMO SĄLYGŲ PAAIŠKINIMAS |
| 7. | SUSIPAŽINIMO SU GAUTAIS PASIŪLYMAIS PROCEDŪRA |
| 8. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| 9. | PASIŪLYMŲ VERTINIMAS |
| 10. | PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO |
| 11. | PRETENZIJŲ IR SKUNDŲ NAGRINĖJIMO TVARKA |
| 12. | PIRKIMO SUTARTIES SĄLYGOS |
|  | PRIEDAI: |

1. Informacija apie sunaudotą elektros energiją 2013 m.

2. Pasiūlymo dėl elektros energijos tiekimo forma.

1. **BENDROSIOS NUOSTATOS**
	1. Rozalimo vidurinė mokykla (toliau vadinama – Perkančioji organizacija) šiuo pirkimu perka ~36149 kWh/metus aktyvinės elektros energiją.
	2. Pirkimas vykdomas vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102, 2008, Nr. 81-3179; 2009, Nr. 93-3986; 2010, Nr. 25-1174; 2011, Nr. 2-36) (toliau – Viešųjų pirkimų įstatymas), Perkančiosios organizacijos patvirtintomis ir Centrinėje viešųjų pirkimų informacinėje sistemoje (toliau – CVP IS) paskelbtomis Rozalimo vidurinės mokyklos supaprastintų viešųjų pirkimų taisyklėmis, patvirtintomis 2014m. vasario 16 d. įsakymu Nr. V-6 (toliau – Taisyklės), Lietuvos Respublikos civiliniu kodeksu (Žin., 2000, Nr. 74-2262), (toliau – Civilinis kodeksas), kitais viešuosius pirkimus reglamentuojančiais teisės aktais bei šio pirkimo sąlygomis.
	3. Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.
	4. ***Pirkimo būdas***: mažos vertės pirkimas – vieša tiekėjų apklausa. Pirkimas vykdomas Centrinėje viešųjų pirkimų informacinėje sistemoje. Skelbimas apie pirkimą paskelbtas CVP IS interneto adresu: <https://pirkimai.eviesiejipirkimai.lt> ir Perkančiosios organizacijos interneto svetainėje adresu: http://www.rozalimas.pakruojis.lm.lt
	5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl pirkimo sąlygų, vadovaujamasi racionalumo principu.
	6. Bet kokia informacija, pirkimo sąlygų paaiškinimai, pranešimai ar kitas Perkančiosios organizacijos ir tiekėjų susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo). Tiesioginį ryšį su tiekėjais įgalioti palaikyti:
* **dėl viešojo pirkimo procedūrų** - Viešojo pirkimo komisijos pirmininkė **Irutė Survilienė** tel.: (8 421 43271; faks.: (8 421) 43283; el. p.: i.siurvil@gmail.com
1. **PIRKIMO OBJEKTAS**
	1. Pirkimo objektas – **aktyvinė elektros energija**:
		1. Elektros energijos tiekimo pradžia - 2014 m. liepos 1 d., 00:00 val., pabaiga – 2015m. liepos 1 d., 24:00 val.
		2. **Preliminarus perkamos elektros energijos kiekis – 36149kWh/metus**.
		3. Elektros energijos poreikiai planuojami mėnesiams pagal 2013 metus (Priedas Nr. 1);
		4. Galimi planuojamų dydžių ir faktinio suvartojimo nesutapimai iki 20%.
		5. Tiekiamos elektros energijos kokybė ir kiti parametrai turi atitikti galiojančius Lietuvos Respublikos ir Europos sąjungos standartus ir kitų galiojančių teisinių aktų reikalavimus.
		6. Elektros energija apskaitoma įrengtais objektuose elektros energijos apskaitos komerciniais skaitikliais.
		7. Elektros energijos suvartojimo kiekis per mėnesį turi būti apskaitomas vieną kartą.
		8. Tiekėjas iki einamojo mėnesio 10 d. turi pateikti PVM sąskaitą – faktūrą už suvartotą elektros energijos kiekį per praėjusį mėnesį.
		9. Už sunaudotą elektros energiją bus atsiskaitoma per 20 dienų po sąskaitos faktūros pateikimo Perkančiajai organizacijai.
	2. Perkama elektros energija bus vartojama Perkančioje organizacijoje prijungtoje prie Vakarų skirstomųjų elektros tinklų, esančių Pakruojo mieste.
	3. Pirkimas į dalis neskirstomas, todėl pasiūlymai turi būti teikiami visam nurodytam energijos kiekiui.
2. **REIKALAVIMAI TIEKĖJŲ KVALIFIKACIJAI**
	1. Tiekėjas, pageidaujantis dalyvauti pirkime, turi atitikti minimalius kvalifikacijos reikalavimus, nurodytus žemiau pateiktoje lentelėje. Šie reikalavimai yra įrodymas, kad Tiekėjas turi patirties, įgūdžių, yra patikimas ir turi reikalingus techninius pajėgumus tiekti pirkimo objekte numatytą prekę:

|  |  |  |
| --- | --- | --- |
| **Eil. Nr.** | **Kvalifikaciniai reikalavimai** | **Kvalifikacinius reikalavimus įrodantys dokumentai** |
| 1. | Tiekėjas turi teisę verstis elektros energijos tiekimo veikla. | 1) Tiekėjo (juridinio asmens) registravimo pažymėjimo tinkamai patvirtinta kopija ar kiti dokumentai, patvirtinantys tiekėjo teisę verstis elektros energijos tiekimu arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas (originalas arba tinkamai patvirtinta kopija ar priesaikos deklaracija, liudijanti tiekėjo teisę verstis elektros energijos tiekimu.**Pateikiamas vokuose.** |
| 2) Tiekėjas turi pateikti elektros energijos rinkos operatoriaus licenciją, išduotą valstybinės kainų ir energetikos kontrolės komisijos, arba atitinkamos užsienio šalies institucijos, kuri suteikia teisę verstis elektros energijos tiekimu. **Pateikiamas vokuose.** |
| 2. | Tiekėjas, kuris yra fizinis asmuo, arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus | Išrašas iš teismo sprendimo arba, jeigu tokio nėra, Informatikos ir ryšių departamento prie Lietuvos Respublikos vidaus reikalų ministerijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos išduotas dokumentas. Dokumentas turi būti išduotas ne anksčiau kaip **60 dienų** iki pasiūlymų pateikimo termino pabaigos.Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. **Pateikiamas vokuose.** |
| 3. | Tiekėjas yra įvykdęs įsipareigojimus, susijusius su mokesčių mokėjimu. | Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (originalas arba tinkamai patvirtinta kopija), išduotas ne anksčiau kaip **60 dienų** iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.**Pateikiamas vokuose.** |
| 4. | Tiekėjas yra įvykdęs įsipareigojimus, susijusius su socialinio draudimo įmokų mokėjimu. | Valstybinio socialinio draudimo įstaigos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos išduotas dokumentas (originalas arba tinkamai patvirtinta kopija), išduotas ne anksčiau kaip **60 dienų** iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.**Pateikiamas vokuose.** |

**Pastabos:**

1) Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija.

2) Dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi*).* **Perkančioji organizacija pasilieka sau teisę prašyti dokumentų originalų.**

* 1. Jei bendrą pasiūlymą pateikia ūkio subjektų grupė, šio pirkimo sąlygų lentelėje nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis.
1. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**
	1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. *Pateikiamas vokuose.* Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
	2. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
2. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą, tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Tiekėjas gali pateikti tik vieną pasiūlymą - individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
	3. Tiekėjas, pateikdamas pasiūlymą, turi siūlyti visą nurodytą prekių kiekį.
	4. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	5. Perkančioji organizacija reikalauja **pasiūlymus teikti vokuose.** Visi dokumentai, patvirtinantys tiekėjų kvalifikacijos atitiktį pirkimo sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti vokuose.
	6. Pasiūlymas turi būti pateiktas iki ***2014 m. birželio mėn.20 d. 10 val. 00 min*.** (Lietuvos Respublikos laiku) vokuose.
	7. Perkančiosios organizacijos ir tiekėjų visi pranešimai vienas kitam perduodami tik CVP IS priemonėmis.
	8. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą (šis reikalavimas netaikomas anglų ar rusų kalba pateiktiems dokumentams). Vertimas turi būti patvirtintas vertėjo parašu ir vertimo biuro antspaudu arba tiekėjo vadovo parašu ir tiekėjo antspaudu. Pateikiamas skenuotas dokumentas elektroninėje formoje.
	9. Pasiūlymas galioja jame tiekėjo nurodytą laiką. Pasiūlymas turi ne trumpiau nei iki 2015-07-01. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	10. Pasiūlyme nurodoma prekių kaina pateikiama litais. Pasiūlymo kaina turi būti apskaičiuota ir išreikšta taip, kaip nurodyta pirkimo sąlygų *2* *priede .* Apskaičiuojant kainą, turi būti atsižvelgta į prekių kiekį, į techninės specifikacijos reikalavimus ir pan. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam sutarties įvykdymui**.** Kainos turi būti skaičiuojamos tikslumo lygiu iki lito dešimt tūkstantųjų dalių (t.y. keturi skaičiai po kablelio). ***Pasiūlymo kaina turi būti pateikiama*** ***vokuose.*** Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija paskelbia CVP IS.
	11. Pasiūlyme privalo būti:
		1. užpildyta pasiūlymo forma, parengta pagal šių pirkimo sąlygų 2 priedą;
		2. tiekėjo kvalifikaciją patvirtinantys dokumentai, nurodyti pirkimo dokumentų III skyriuje, pateikiant kopijas vokuose;
		3. „Mano pasiūlymas“ lentelės dalyje (nuorodoje) „Siūloma kaina“ nurodyta pasiūlymo kaina su PVM ir visais kitais mokesčiais;
		4. jungtinės veiklos sutartis arba tinkamai patvirtinta jos kopija. *Pateikiama vokuose*;
		5. kita pirkimo sąlygose prašoma informacija ir (ar) dokumentai. *Pateikiami vokuose.*
	12. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.
	13. Kol nesibaigė pasiūlymų galiojimo laikas, Perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti.
	14. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija paskelbia Viešųjų pirkimų įstatymo nustatyta tvarka ir išsiunčia visiems tiekėjams, kurie prisijungė prie pirkimo.
	15. Perkančioji organizacija ***nereikalauja pasiūlymo galiojimo užtikrinimo***.
	16. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Perkančioji organizacija, viešojo pirkimo komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
3. **PIRKIMO SĄLYGŲ PAAIŠKINIMAS**
	1. Prašymai paaiškinti pirkimo sąlygas gali būti pateikiami Perkančiajai organizacijai ne vėliau kaip likus 3 darbo dienoms iki pasiūlymų pateikimo termino pabaigos. Perkančioji organizacija į gautą prašymą paaiškinti pirkimo dokumentus atsako tik CVP IS susirašinėjimo priemonėmis ne vėliau kaip per 2 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos.
	2. Nesibaigus pasiūlymų pateikimo terminui Perkančioji organizacija turi teisę savo iniciatyva paaiškinti, patikslinti pirkimo sąlygas CVP IS priemonėmis.
	3. Tuo atveju, kai tikslinama paskelbta informacija, Perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.
	4. Jeigu Perkančioji organizacija pirkimo sąlygas paaiškina (patikslina) ir negali pirkimo sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą CVP IS.
4. **SUSIPAŽINIMO SU GAUTAIS PASIŪLYMAIS PROCEDŪRA**
	1. Su CVP IS priemonėmis pateiktais tiekėjų pasiūlymais susipažinimas (toliau - vokų atplėšimo procedūra) vyks adresu Upės g. 4 Rozalimas Pakruojo r. Vokų atplėšimo procedūros pradžia – ***2014 m. birželio 20 d. 10.00 val.***
	2. Pasiūlymus CVP IS priemonėmis pateikusiems tiekėjams pageidaujant, Perkančioji organizacija nedelsiant, bet ne vėliau kaip per 3 darbo dienas, elektroniniais laiškais praneša informaciją apie visus pateiktus pasiūlymus.
	3. ***Pasiūlymo kaina yra laikoma tik ta kaina, kurią tiekėjas nurodė užpildytoje pasiūlymo formoje (2 priedas).***
	4. Tolesnes pasiūlymų nagrinėjimo, vertinimo ir palyginimo procedūras atlieka pirkimo komisija tiekėjams ar jų įgaliotiems atstovams nedalyvaujant.
5. **PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**
	1. Pirkimui pateiktus pasiūlymus nagrinėja, vertina ir palygina pirkimo komisija. Pasiūlymai nagrinėjami, vertinami ir palyginami konfidencialiai, nedalyvaujant pasiūlymus pateikusių tiekėjų atstovams.
	2. Pirkimo komisija nagrinėja:
		1. ar tiekėjas savo pasiūlyme pateikė tikslius ir išsamius duomenis apie savo kvalifikaciją;
		2. ar tiekėjas atitinka pirkimo dokumentuose nustatytus kvalifikacijos reikalavimus;
		3. ar pasiūlymas atitinka pirkimo dokumentuose nustatytus reikalavimus;
		4. ar nebuvo pasiūlytos per didelės, Perkančiajai organizacijai nepriimtinos kainos;
		5. ar nebuvo pasiūlyta neįprastai maža kaina ir ar tiekėjas pirkimo komisijos prašymu pateikė raštišką tinkamą kainos pagrįstumo įrodymą.
	3. Jeigu dalyvis savo pasiūlyme pateikė netikslius ar neišsamius duomenis apie savo kvalifikaciją, Perkančioji organizacija privalo nepažeisdama viešųjų pirkimų principų, raštu CVP IS priemonėmis prašyti dalyvį šiuos duomenis papildyti arba paaiškinti per protingą terminą.
	4. Perkančioji organizacija gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pasiūlymo, esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
	5. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, raštu CVP IS priemonėmis, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis.
	6. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo.
	7. Jeigu pateiktame pasiūlyme nurodyta kaina yra neįprastai maža, Perkančioji organizacija privalo raštu CVP IS priemonėmis pareikalauti dalyvio raštu pagrįsti siūlomą kainą, o jeigu dalyvis nepateikia tinkamų kainos pagrįstumo įrodymų, pasiūlymą privalo atmesti.
	8. Pirkimo komisija atmeta pasiūlymą, jeigu:
		1. tiekėjas pasiūlymą ar jo dalį pateikė ne CVP IS priemonėmis;
		2. pasiūlymą pateikęs tiekėjas neatitinka pirkimo dokumentuose nustatytų minimalių kvalifikacijos reikalavimų arba Perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją CVP IS priemonėmis;
		3. pasiūlymas neatitinka pirkimo dokumentuose nustatytų reikalavimų;
		4. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos;
		5. jei dalyvis per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
		6. buvo pasiūlyta neįprastai maža kaina, ir tiekėjas Komisijos prašymu CVP IS priemonėmis nepateikė kainos sudėtinių dalių pagrindimo arba kitaip nepagrindė neįprastai mažos kainos.
6. **PASIŪLYMŲ VERTINIMAS**
	1. Perkančiosios organizacijos neatmesti pasiūlymai bus vertinami pagal mažiausios kainos kriterijų, lyginant pasiūlymų kainą su PVM. Tuo atveju, jei tiekėjų pasiūlymuose būtų nurodyti skirtingi PVM tarifai, pateiktų pasiūlymų kainos bus vertinamos litais be PVM.
7. **PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**
	1. Išnagrinėjusi, įvertinusi ir palyginusi pateiktus pasiūlymus, Komisija sudaro pasiūlymų eilę ir priima sprendimą dėl laimėjusio pasiūlymo.
	2. Pasiūlymai eilėje surašomi kainos didėjimo tvarka. Jeigu kelių pateiktų pasiūlymų pirkimo kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis įregistruotas anksčiausiai.
	3. Laimėjusiu pasiūlymu pripažįstamas pasiūlymas esantis pasiūlymų eilės 1 vietoje, Viešųjų pirkimų įstatymo, Taisyklių bei šių pirkimo sąlygų nustatyta tvarka.
	4. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo sąlygų nuostatas.
	5. Apie pasiūlymų eilės sudarymą ir sprendimą dėl laimėjusio pasiūlymo nedelsiant, bet ne vėliau kaip per 3 darbo dienas nuo jos sudarymo ir sprendimo dėl laimėjusio pasiūlymo, raštu elektroniniais laiškais pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir sprendimo dėl laimėjusio pasiūlymo, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
	6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Perkančiosios organizacijos nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal komisijos patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
8. **PRETENZIJŲ IR SKUNDŲ NAGRINĖJIMO TVARKA**
	1. Tiekėjas, norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, turi pateikti pretenziją Perkančiajai organizacijai Viešųjų pirkimų įstatymo V skyriuje nustatyta tvarka. Pretenzija turi būti pateikta raštu. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo V skyriuje nustatyta tvarka.
	2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.
9. **PIRKIMO SUTARTIES SĄLYGOS**
	1. Pirkimo sutartis negali būti sudaroma, kol nesibaigė Viešųjų pirkimų įstatymo nustatyti tiekėjų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas tiekėjas.
	2. Pirkimo sutarties šalių teisės ir pareigos bus vykdomos vadovaujantis elektros energetikos įstatymo ir poįstatyminiais teisės aktais. Elektros energijos tiekimo nutraukimas negalimas.
	3. Perkama elektros energija, *–* ~36149 kWh/metus (galimi planuojamų dydžių ir faktinio suvartojimo nesutapimai iki 20 %). Atsiskaitymai pagal sutartį vykdomi tik už faktiškai patiektą ir suvartotą elektros energiją per ataskaitinį laikotarpį.
	4. Pirkėjo objektų elektros energijos poreikio ir vartojimo balansą užtikrina Tiekėjas. Šalys patvirtina, jog Perkančioji organizacija jokia apimtimi nėra įpareigota pirkti balansavimo elektros energiją ar kitaip užtikrinti balansavimo paslaugą.
	5. Pirkimo sutartyje turi būti nustatyta fiksuota kaina.
	6. Įkainis perskaičiuojamas tuo atveju, kai teisės aktais pakeičiamas taikomas pridėtinės vertės mokestis sutartyje nurodytoms prekėms. Jis perskaičiuojamas tokiu pat santykiu, kokiu pasikeičia pridėtinės vertės mokestis. Perskaičiavimas įforminamas kaip sutarties priedas, kuris tampa neatsiejama sutarties dalimi. Perskaičiuotas įkainis taikomas už tas prekes, už kurias PVM sąskaita – faktūra išrašoma galiojant naujam pridėtinės vertės mokesčiui. Dėl kitų mokesčių pasikeitimo, rinkos kainų pasikeitimo įkainis neperskaičiuojamas.
	7. Atsiskaitymų ir mokėjimų tvarka. Elektros energijos suvartojimo kiekis per mėnesį apskaitomas vieną kartą. Tiekėjas iki einamojo mėnesio 10 d. pateikia PVM sąskaitą – faktūrą už suvartotą elektros energijos kiekį per praėjusį mėnesį. Perkančioji organizacija atsiskaito už elektros energiją per 20 dienų po sąskaitos – faktūros pateikimo.
	8. Pirkimo sutartis sudaroma 1 (vieneriems) metams.
	9. Šalių tarpusavio ginčai sprendžiami derybų keliu. Neišsprendus ginčų derybų keliu, jie sprendžiami LR įstatymų nustatyta tvarka.
	10. Sutartyje nustatytais terminais neįvykdžius piniginių prievolių, kitos sutarties šalies reikalavimu, tokios prievolės neįvykdžiusi šalis moka 0,02 % dydžio delspinigius, skaičiuojamus nuo laiku nesumokėtos sumos už kiekvieną uždelstą mokėti kalendorinę dieną.
	11. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant konkurso sąlygas ir pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas.

Viešųjų pirkimų komisijos pirmininkas Irutė Survilienė

**PRIEDAS Nr. 1**

|  |
| --- |
| **INFORMACIJA APIE SUNAUDOTĄ ELEKTROS ENERGIJĄ 2013 M.** |
| Objekto pavadinimas ir adresas | Rozalimo vidurinė mokykla Pakruojo sav. Rozalimas Upės g.4 | VISO per 12 mėn.: | Vidutin. Per 1 mėn.: |
| Leistina tinklo prisijungimo galia (kW), prisijungimo voltažas (0,4; 6; 10; 35 ar 110 kV) | 1000 kW, 10kV |
| Dabartinis tarifas |   | Dvinaris galios dedamosios ir diferencijuotas pagal laiko intervalus energijos dedamosios tarifus |
|   |   | Metai 2013 |
| Mėnesiai | 1 | 2 | 3 | 4 | 5 | 6 | 7 | 8 | 9 | 10 | 11 | 12 |   |   |
|   |   |   |
| Sunaudojimas | Viena laiko zona, kWh | 4185 | 3609 | 3245 | 3100 | 3362 | 1386 | 504 | 755 | 3075 | 4125 | 4956 | 3847 | 36149 | 3012 |
|   |   |   |
| Viso per mėnesį: | 4185 | 3609 | 3245 | 3100 | 3362 | 1386 | 504 | 755 | 3075 | 4125 | 4956 | 3847 | 36149 | 3012 |
| : |   |   |   |   |   |   |   |   |   |   |   |   |   |   |

**PRIEDAS Nr. 2**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Rozalimo vidurinė mokykla

Upės g.4 Rozalimas

Pakruojo sav.

**PASIŪLYMAS**

**DĖL ELEKTROS ENERGIJOS TIEKIMO**

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo kodas */Jeigu dalyvauja ūkio subjektų grupė, surašomi visi dalyvių kodai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. mažos vertės pirkimo dokumentuose, pateiktuose CVP IS;
2. kituose pirkimo dokumentuose (jų paaiškinimuose, papildymuose).

Taip pat patvirtiname, kad visa mūsų pasiūlyme pateikta informacija yra teisinga ir, kad mes nenuslėpėme jokios informacijos, kurią buvo prašoma pateikti pirkimo dokumentuose. Taip pat patvirtiname, kad nedalyvavome rengiant pirkimo dokumentus, nesame susiję su jokiu kitu šiame konkurse dalyvaujančiu tiekėju (įmone) ar kita suinteresuota šalimi.

Suprantame, kad išaiškėjus aukščiau nurodytoms aplinkybėms būsime pašalinti iš šio konkurso ir mūsų pateiktas pasiūlymas bus atmestas.

Pasiūlymo kaina nurodoma litais (skaičiais ir žodžiais), pagal kurią bus nustatomas laimėtojas.

2. Mes siūlome šias prekes bei patvirtiname, kad siūlomos prekės visiškai atitinka pirkimo dokumentuose nurodytus reikalavimus:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pavadinimas | Mato vnt.  | Preliminarus kiekis per 1 metus kWh | Vieneto kaina, Lt (be PVM) | Vieneto kaina, Lt (su PVM) | Suma, Lt (be PVM) | Suma, Lt (su PVM) |
| **1** | **2** | **3** | **4** | **5** | **6** | **7 = (4) x (5)** | **8 = (4) x (6)** |
|  |
|  |
|  |
|  |
| 5. | Elektros energijos kiekis, vienos laiko zonos | kWh | 36149 |  |  |  |  |
| **Bendra pasiūlymo kaina be PVM:** |  |
| **PVM dydis:** |  |
| **Bendra pasiūlymo kaina su PVM:** |  |

\*PASTABA. Nurodyti perkamos prekės kiekiai yra preliminarūs ir priklausomai nuo Perkančiosios organizacijos vartojimo kiekiai gali keistis. Apmokėjimas bus vykdomas pagal faktą priklausomai nuo pateiktos ir suvartotos prekės kiekio.

 Bendra pasiūlymo kaina Lt su PVM – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (suma žodžiais).

 Į šią sumą įeina visos išlaidos ir visi mokesčiai, taip pat ir PVM, kuris sudaro \_\_\_\_\_\_\_\_\_\_\_ Lt.

3.\*\* Vykdant sutartį pasitelksime šiuos subtiekėjus (subteikėjus):

|  |  |
| --- | --- |
| Eil. Nr. | Subtiekėjų (subteikėjų) pavadinimas |
|  |  |
|  |  |

\*\*(Pildyti tuomet, jei sutarčiai vykdyti bus pasitelkti subtiekėjai (subteikėjai).

4.\*\*\*Šiame pasiūlyme yra pateikta ir konfidenciali informacija:

|  |  |
| --- | --- |
| Eil. Nr. | Pateikto dokumento pavadinimas |
|  |  |
|  |  |
|  |  |

\*\*\*Pildyti tuomet, jei bus pateikta konfidenciali informacija. Tiekėjas negali nurodyti, kad konfidencialus yra visas pasiūlymas.

5. Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |
| Pasiūlymas galioja iki *termino, nustatyto pirkimo dokumentuose*. |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |